બનાસકાંઠા ખૂબ જ પછાત હતો  પરંતુ આ જિલ્લાએ માનવ નહીં પણ મહામાનવ એવા ગલબાભાઈ પટેલના સદ્‌કાર્યોના લીધે બનાસકાંઠાને ઊંઘમાંથી જગાડવાનું, જગાડીને બેઠો કરવાનું, બેઠો કરીને ઊભો કરવાનું અને પછી દોડતા કરવાનું કામ યુગો સુધી અમર રહેવાનું છે. સ્વ. ગલબાભાઈ પટેલ સ્મૃતિગ્રંથમાં ગલબાભાઈ માનજીભાઈ પટેલે લખ્યું છે કે, “જેનું ઘડતર શાળા- મહાશાળાઓમાં થયું હોય, પ્રેરણાની સીધી અસર તળે આવ્યા હોય, તેવા નેતાઓ તો આપણા દેશમાં ઘણાં છે, પરંતુ પોતાની આગવી સૂઝ, બુદ્ધિ અને શક્તિથી કામ કરનાર નેતાઓમાં ગલબાભાઈ આગળની હરોળમાં છે, ખુદ જિંદગી જ એમની અનુભવશાળા હતી.